ကၠာမသုန်ကၠာ

ကဗျကၠာမသုန်ကၠာဏအ်ဝွံ တၠဂုဏ်အာစာဃေသဂကူအိန်စွံစေတနာကဵုသွက်ဂကူမန်တုဲချူလဝ်သွက်မုလိက်အုပ်အနာဂတ်မန်ရ။
နူတံကဝ်ဆက်သက္ကရာဇ်တၞံကၠံပိသၞာံရေၚ်ကော်ဗဳဇြဳဟေၚ်ဗွဲတၟေၚ်စၟတ်အဴတြဴဗွဝ်ကၠံရဍုၚ်အိန္ဒိယဂေါတမမြဟ်က္တဵုဒှ်ကျာ်ရကောန်မန်ၜါတၠတပူတဗဝ်လ္ၚောဝ်လဝ်ကၠာဟေၚ်။ကောန်မန်ၜါဂှ်တၞဟ်နကူဗၞိက်ဘိက်ကော်ဂွံကၠာကောကဵုဒေံၜါအာစိုပ်ရးစိမဇ္ဇျိမဋ္ဌာန်၊နူရးမန်ကၠာကေတ်ဏာမြဳသာဲဆက်ကွာဲသွံရာန်ဆဵုကျာ်တၠညာဏ်ဒါန်မြဳသာဲတၟေၚ်မန်ဟေၚ်ကဵုကၠာ။တုပ်လျးသၟိၚ်တ္ၚဲကျာဲတြဲသၟိၚ်ဓဝ်အမ်သဝ်ပြာထာသွက်ကောန်မန်ၜါဒုက္ခာဂွံပဲါအန္တရာဲဝေၚ်၊ဗုဒ္ဓဉ္စကီုသီုဓမ္မဉ္စါၜါပြကာဟေၚ်သရဏတၟေၚ်ဇရေၚ်ကျာ်ပၠန်မန်ဟေၚ်ဒ္ဂိုန်ကၠာ။ဂွံရှေ်သှေ်အာလၟိုန်ကာလစိထံက်ပၚ်ညိကၠာကောန်မညၜါတဲၜါပၚ်ကၞာတ်ပ္တီအာတ်အခေါၚ်၊ဓာတ်သော်ဒ္စာံတၞုၚ်ကျာ်ဒုၚ်ကဵုဏာမေတ္တာဟွံယောၚ်မန်ၜါစိုတ်သၠောၚ်ဍောၚ်ၜိုတ်ပြေအိုတ်ဟိုတ်ဂွံဓာတ်ကၠာ။နူမဇ္ဇျိမဒေသရးအဴကလေၚ်စဴအာနွံစိုတ်သမ္မာကောန်မန်ၜါတၠတပူတဗဝ်၊သုဝဏ္ဏတိဘုမ္မိကော်ပ္ညုၚ်ဍုၚ်မန်တိထဝ်စိုပ်လ္ဂုၚ်တုဲကျဝ်စေတဳထဝ်တၟေၚ်မန်ဟေၚ်ပ္တန်ကၠာ။ကဗျအနာဂတ်မန် တၠဂုဏ်အာစာဃေသ-ဂကူအိန် မုလိက်အနာဂတ်မန်၂၀၁၂ဂိတုဒီဇြေမ်ပါ

 နိဿဲ 

ကဏ္ဍ:ကဗျ
ကဏ္ဍ:ကဗျမန်